*SPEEDY*

[2012]

ОТЧЕТ ЗА ДЕЙНОСТТА

На Директора за връзки с инвеститорите

Красимир Тахчиев

**Уважаеми Акционери,**

Основната цел на Директора за връзки с инвеститорите е осъществтяване на ефективна комуникация между СПИДИ АД и неговите инвеститори, регулаторните органи и фондовата борса. Дейността през 2012 г., бе свързана основно с:

* Създаване и поддържане на комуникация с инвестиционната общност
* Подаване на периодична информация за дейността на СПИДИ АД
* Осигуряване провеждането на общо събрание на акционерите
* Административна дейносте
* Подпомагане работата на управителните органи при изготвянето и публикуването на финансовите отчети.
* Дейности по привеждане на дейността на Спиди АД в съответствие с нормативните изисквания, регулиращи публичните дружества.

**Комуникация с инвестиционната общност**

През 2012 г. Спиди АД направи важна крачка в своята дейност с придобиване на публичен статут на компанията и начало на борсовата търговия с акциите й, стартирала на 14.11.2012 г..

Във връзка с това беше изготвен проспект на компанията, съдържащ подробна информация за нейната дейност - финансови данни, рисковете пред компанията и начините за тяхното управление, описание на дейността и основните проекти и други.

Във връзка с началото на публичното предлагане беше предприета широка кампания за запознаване на инвестиционната общост с дейността на Спиди АД и представянето й като атрактивна инвестиционна възможност. За целта бяха проведени:

* срещи с ключови институционални инвеститори, водещи пенсионни и договорни фондове;
* презентация за представяне на Спиди АД, на която бяха поканени водещи инвестиционни посредници, институционални инвеститори и медии;
* широка медийна кампания популяризираща началото на търговията с акциите на дружеството.

На инвеститорите бяха предоставени анализи и презентации, с цел информирането им за резулттите и дейността на компанията.

**Регулярно представяне на информация за СПИДИ АД – изчерпателна, достъпна, навременна**

Спиди АД е вписано в регистъра на публичните дружества, воден от КФН, на 19 Юли 2012 г. Като публична компания, дружеството следва да публикува информация за финансовите си резултати и съществени промени в дейността си. През периода бяха публикувани тримесечни отчети за третото и четвъртото тримесечие на 2012 г. на консолидирана и неконсолидирана база.

Отчетите бяха изготвени, така че да предоставят точно и достоверно информацията за дружеството, както и да бъдат напълно изчерпателни и информативни и в съответствие с нормативните изисквания и добрите практики. Всички отчети и съобщенията с чувствителна информация бяха публикувани на интернет страницата на СПИДИ АД незабавно след публикуването им в бюлетина на X3news, КФН и БФБ-София и изпращани по електронна поща на инвеститори проявили интерес да получават информация.

На интернет страницата на компнията беше създаден раздел за инвеститорите, където настоящити и потенциалните инвеститори могат да получат данни за финансовите отчети, проспекта на компанията и новини за съществени промени и новини.

**Организиране на общо събрание на акционерите /ОСА/**

През годината, общото събрание на акционерите на Спиди АД взе решения, целящи привеждане на дейността на компанията в съответствие с изискванията за публични.дружества. на 07 Август в Търговския регистър беше вписан Данаил Данаилов в качеството му на независим член на съвета на директорите.

На 15 Август влезе в сила нов устав на дружеството, който отговаря на изискванията на Закона за публичното предлагане на ценни книжа и актовете по прилагането му.

На 18 Декември беше проведено извънрредно събрание на акционерите, на което беше избран нов одитор „Мур Стивънс Одит – България” и бяха прието промени в устава. Поканата за Общото събрание, заедно с материялите и взетите решения него беше публикувана в X3news и в интернет сайта на Спиди АД.

**Административно обслужване на управителните органи**

През 2012 година всички заседания на Управителния и Надзорния съвет са свиквани съгласно изискванията на законовите и вътрешни норми. Поканите с дневния ред, придружени от материали към него са изпращани в срок до всички членове. Протоколите от заседанията са водени и се съхраняват надлежно.

**Административна дейност**

Като публична компания, Спиди АД следва да спазва широк спектър от правила и процедури, гарантиращи интересите на инвеститорите и оповестяването на информация. За срока след вписването на компанията като публична, бяха предприети действия по привеждане на дейността в съответствие с нормативните изисквания, като промяна на устава, промяна в състава на съвета на директорите, въвеждане на нови процедури за свикването и провеждането на засеганията на съвета на директорите и на общото събрание на акционерите, за неразпространение на вътрешна информация и предотвратяване на конфликт на интереси, правила за разкриване на информация и др.

Непрекъснато се следи за наличието на законови промении предприемането на действия по тяхното отрзяване.

**Перспективи за 2013**

Дейността по връзки с инвеститорите ще бъде насочена към поддържане на коректните взаимоотношения с инвестиционната общност и поддържане на дейността в съответствие с най-добрите и съвременни международни практики в областта на връзки с инвеститорите.

Предвижда да бъде разширена секцията за инвеститорите, като се добави допълнителна информация за компанията.

Предстои да бъде приета от Спиди АД програма за добро корпоративно управление, която да утвърди най-добрите практики за управление в интерес на инвеститорите в компанията.

Април 2013 Кразимир Тахчиев

Директор за Връзки с инвеститорите